ddrg/super_eurlex huggingface dataset:
KOMMISSIONENS FORORDNING (EF) Nr. 602/96 af 3. april 1996 om ændring af forordning (EF) nr. 2932/95 om licitation med henblik på salg til udførsel af tobak i baller, som det græske interventionsorgan ligger inde med

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 727/70 af 21. april 1970 om den fælles markedsordning for råtobak (1), senest ændret ved forordning (EØF) nr. 860/92 (2), særlig artikel 7, stk. 4, og

ud fra følgende betragtninger:

I Kommissionens forordning (EF) nr. 2932/95 (3) er der fastsat licitation med henblik på salg til udførsel af tobak i baller, som det græske interventionsorgan ligger inde med;

på grund af problemer ved oplagringen af tobak i baller, som det græske interventionsorgan ligger inde med, var en vis mængde af denne tobak ikke medregnet i de mængder, der udbydes til salg ved forordning (EF) nr. 2932/95;

efter behandling af denne tobak er det hensigtsmæssigt at medregne den i de mængder, der udbydes til salg ved nævnte forordning, under hensyntagen til lageromkostningerne; forordning (EF) nr. 2932/95 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -

UDSTEDT FØLGENDE FORORDNING:

Artikel 1

I forordning (EF) nr. 2932/95 foretages følgende ændringer:

1) Artikel 1, stk. 1, affattes således:

»Med henblik på udførsel til tredjelande sælges der fem partier tobak i baller, som det græske interventionsorgan ligger inde med fra høsten 1983, 1986, 1990, 1991 og 1992, med en samlet vægt på ca. 2 095 tons fordelt efter sort som angivet i bilaget. Den mængde, der udbydes til salg, er anført i licitationsbekendtgørelsen.«

2) Bilaget affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 94 af 28. 4. 1970, s. 1.

(2) EFT nr. L 91 af 7. 4. 1992, s. 1.

(3) EFT nr. L 307 af 20. 12. 1995, s. 18.

BILAG

»BILAG

>TABELPOSITION>
KOMMISSIONENS FORORDNING (EF) Nr. 608/96 af 3. april 1996 om ændring af forordning (EF) nr. 443/96 om salg efter proceduren i forordning (EØF) nr. 2539/84 af oksekød fra visse interventionsorganer med henblik på forarbejdning i Fællesskabet og om ophævelse af forordning (EF) nr. 1181/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2417/95 (2), særlig artikel 7, stk. 3, og

ud fra følgende betragtninger:

I forordning (EF) nr. 443/96 (3) er der fastsat salg af oksekød, der er oplagret i Tyskland og Det Forenede Kongerige; i betragtning af den nuværende situation på markedet i Det Forenede Kongerige bør det salg, der er fastsat i denne medlemsstat, annulleres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 443/96 foretages følgende ændringer:

1) Artikel 1, stk. 1, litra c), udgår.

2) Artikel 3, stk. 2, tredje led, og andet afsnit, udgår.

3) I bilag I udgår del c.

4) I bilag II udgår delen »United Kingdom«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 9. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 248 af 14. 10. 1995, s. 39.

(3) EFT nr. L 61 af 12. 3. 1996, s. 16.
KOMMISSIONENS FORORDNING (EF) Nr. 590/96 af 2. april 1996 om undtagelse fra forordning (EF) nr. 1370/95 om gennemførelsesbestemmelser for ordningen med eksportlicenser inden for svinekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 8, stk. 2, artikel 13, stk. 12, og artikel 22, og

ud fra følgende betragtninger:

Ved Kommissionens forordning (EF) nr. 1370/95 (3), ændret ved forordning (EF) nr. 2739/95 (4), er der fastsat gennemførelsesbestemmelser for ordningen med eksportlicenser inden for svinekødssektoren;

i forordning (EF) nr. 1370/95 er det fastsat, at eksportlicenserne for svinekødsprodukter udstedes mandagen efter den uge, hvor licensansøgningerne er indgivet, medmindre Kommissionen inden da har truffet en særforanstaltning; der gør sig administrative problemer gældende i ugen fra den 1. til den 7. april 1996, og det er derfor nødvendigt, at fristen for de ansøgninger, der er indgivet i denne uge, udskydes til onsdag den 10. april 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Som undtagelse fra artikel 3, stk. 3, i forordning (EF) nr. 1370/95 udstedes de i forordningen nævnte licenser for de ansøgninger, der er indgivet i ugen fra den 1. til den 7. april 1996, onsdag den 10. april 1996, medmindre Kommissionen inden da har truffet en særforanstaltning efter forordningens artikel 3, stk. 4.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 133 af 17. 6. 1995, s. 9.

(4) EFT nr. L 285 af 29. 11. 1995, s. 11.
RÅDETS FORORDNING (EF) Nr. 720/96 af 15. april 1996 om forlængelse af gyldighedsperioden for den midlertidige antidumpingtold på importen af ubearbejdet magnesium med oprindelse i Rusland og Ukraine

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Ved Kommissionens forordning (EF) nr. 2997/95 (3) indførtes der en midlertidig antidumpingtold på importen af ubearbejdet magnesium med oprindelse i Rusland og Ukraine;

undersøgelsen af de faktiske omstændigheder er endnu ikke afsluttet, og Kommissionen har meddelt de eksportører, som vides berørt af sagen, at den har til hensigt at foreslå en forlængelse af gyldighedsperioden for den midlertidige told med en periode på to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldighedsperioden for den midlertidige antidumpingtold på importen af ubearbejdet magnesium med oprindelse i Rusland og Ukraine, som indførtes ved forordning (EF) nr. 2997/95, forlænges med to måneder og udløber den 24. juni 1996. Gyldigheden af tolden ophører, hvis Rådet inden nævnte dato vedtager endelige foranstaltninger, eller hvis proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. april 1996.

På Rådets vegne

T. TREU

Formand

(1) EFT nr. L 56 af 6. 3. 1996, s. 1.

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 312 af 23. 12. 1995, s. 37.
KOMMISSIONENS FORORDNING (EF) Nr. 715/96 af 19. april 1996 om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltninger til forbrugsfremme og afsætning af kvalitetsoksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød (1), særlig artikel 4, og

ud fra følgende betragtninger:

Gennemførelsesbestemmelserne til nævnte forordning blev fastsat ved Kommissionens forordning (EØF) nr. 1318/93 (2), senest ændret ved forordning (EF) nr. 2895/95 (3);

i artikel 4 og 5 i forordning (EØF) nr. 1318/93 er der fastsat frister for indgivelsen af ansøgninger om EF-finansiering til det ansvarlige organ i den enkelte medlemsstat og for ansøgningernes fremsendelse til Kommissionen;

som følge af den krise, der er opstået på grund af offentlighedens frygt for BSE, vedtog Kommissionen hasteforanstaltninger, disse foranstaltninger påvirker strategien og målsætningerne i programmerne til forbrugsfremme af oksekød; de pågældende organisationer bør derfor have mulighed for i givet fald at tilpasse disse programmer; det er således nødvendigt at forlænge ovennævnte frister for det indeværende år;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 1318/93 foretages følgende ændringer:

1) I artikel 4, stk. 1, affattes andet punktum således:

»Ansøgningerne indgivet for året 1996 kan dog ændres indtil den 30. april 1996.«

2) I artikel 5, stk. 1, affattes andet punktum således:

»For året 1996 skal den enkelte ansøgning med den tilhørende begrundede udtalelse dog indsendes senest 15 dage efter modtagelsen.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 57.

(2) EFT nr. L 132 af 29. 5. 1993, s. 83.

(3) EFT nr. L 304 af 16. 12. 1995, s. 4.
KOMMISSIONENS FORORDNING (EF) Nr. 690/96 af 16. april 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 19. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. april 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>
KOMMISSIONENS FORORDNING (EF) Nr. 693/96 af 17. april 1996 om fjerde ændring af forordning (EØF) nr. 586/93 om undtagelse fra visse bestemmelser om indholdet af flygtig syre i visse vine

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 66, stk. 4, og

ud fra følgende betragtninger:

Det maksimale indhold af flygtig syre i vin er fastsat i artikel 66 i forordning (EØF) nr. 822/87; der kan fastsættes undtagelser for visse kvbd; visse kvbd med oprindelse i Tyskland, Østrig, Frankrig og Det Forenede Kongerige, der henhører under denne kategori, har som følge af særlige fremstillingsmetoder normalt et højere indhold af flygtig syre end det indhold, der er fastsat i artikel 66 i forordning (EØF) nr. 822/87; for at ovennævnte vine fortsat kan fremstilles efter de traditionelle metoder, der giver dem de egenskaber, der karakteriserer dem, bør artikel 66, stk. 1, i forordning (EØF) nr. 822/87 fraviges;

for tydelighedens skyld er det hensigtsmæssigt at indarbejde denne undtagelse i Kommissionens forordning (EØF) nr. 586/93 (3), senest ændret ved forordning (EF) nr. 1278/95 (4), der i en enkelt tekst samler alle de undtagelser, der er fastsat for flygtig syre;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 586/93 foretages følgende ændringer:

1) I litra a), første afsnit, ordet »Trockenbeerenauslese« og følgende afsnit indsættes efter første afsnit:

»til 35 milliækvivalenter/l for kvbd, der opfylder betingelserne for at kunne betegnes som »Trockenbeerenauslese««.

2) I litra b) indsættes følgende led efter sidste led:

»- Alsace og Alsace grand cru, der betegnes og præsenteres med benævnelsen »vendanges tardives« eller »sélection de grains nobles««.

3) I litra d), første afsnit, udgår ordene »Ausbruch«, »Trockenbeerenauslese« og »Strohwein«, og følgende afsnit indsættes efter første afsnit:

»til 40 milliækvivalenter/l for kvbd, der opfylder betingelserne for at kunne betegnes som »Ausbruch«, »Trockenbeerenauslese« og »Strohwein««.

4) Som litra f) indsættes:

»f) for vine med oprindelse i Det Forenede Kongerige:

til 25 milliækvivalenter/l for kvbd, der betegnes og præsenteres med ordene »botrytis« eller andre tilsvarende udtryk, »noble late harvested« eller »special late harvested« eller »noble harvest«, og som opfylder betingelserne for at kunne betegnes således.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 61 af 13. 3. 1993, s. 39.

(4) EFT nr. L 124 af 7. 6. 1995, s. 4.
RÅDETS FORORDNING (EF) Nr. 686/96 af 10. april 1996 om ændring af forordning (EØF) nr. 1975/95 om aktioner i form af gratis levering af landbrugsprodukter til befolkningerne i Georgien, Armenien, Aserbajdsjan, Kirgisistan og Tadsjikistan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1975/95 af 4. august 1995 om aktioner i form af gratis levering af landbrugsprodukter til befolkningerne i Georgien, Armenien, Aserbajdsjan, Kirgisistan og Tadsjikistan (1),

under henvisning til forslag fra Kommissionen, og

ud fra følgende betragtninger:

Fødevareunderskuddet i Turkmenistan er vokset gennem de seneste måneder, og situationen er så kritisk som aldrig før, hvilket bekræftes af oplysninger fra De Forenede Nationers Levnedsmiddel- og Landbrugsorganisation (FAO) og anden pålidelig dokumentation; den turkmenske regering anmodede i slutningen af 1995 om fødevarehjælp;

der bør derfor stilles landbrugsprodukter til rådighed for Turkmenistan for at forbedre landets forsyningssituation med hensyn til fødevarer;

det er derfor nødvendigt at ændre forordning (EF) nr. 1975/95, så Turkmenistan kan optages på listen over de lande, der er berettiget til støtte efter nævnte forordning;

aktionen haster og bør således iværksættes så hurtigt som muligt -

UDSTEDT FØLGENDE FORORDNING:

Artikel 1

I titlen og artikel 1 i forordning (EF) nr. 1975/95 ændres »og Tadsjikistan« til », Tadsjikistan og Turkmenistan«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. april 1996.

På Rådets vegne

S. AGNELLI

Formand

(1) EFT nr. L 191 af 12. 8. 1995, s. 2.
KOMMISSIONENS FORORDNING (EF) Nr. 681/96 af 16. april 1996 om ændring af forordning (EF) nr. 427/96 om åbning af toldkontingenter for indførsel af særligt præferencerårørsukker fra AVS-landene og Indien til forsyning af raffinaderierne i perioden fra 1. juli 1995 til 30. juni 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 14, stk. 2, og artikel 37, stk. 6, og

ud fra følgende betragtninger:

De mængder, som raffinaderierne har brug for, og som udelukkende skal indføres fra AVS-landene og Indien, blev fastsat på grundlag af en foreløbig EF-opgørelse i Kommissionens forordning (EF) nr. 427/96 (3); ifølge nævnte opgørelse kan der indføres 41 000 tons råt rørsukker i første halvår af 1996 i forbindelse med et nyt importkontingent, der er en følge af de forhandlinger, der blev ført i henhold til GATT, artikel XXIV, stk. 6, efter Østrigs, Finlands og Sveriges tiltrædelse;

en beslutning om åbning af dette toldkontingent er forsinket; for ikke at afbryde forsyningen til raffineringsindustrien, som de nye kontingentmængder er beregnet for, bør det kontingent, der blev åbnet ved forordning (EF) nr. 427/96, forhøjes for at dække Portugals behov, dvs. med 41 000 tons;

for at Fællesskabet kan overholde sine GATT-forpligtelser, vil der blive taget hensyn til denne mængde i produktionsåret 1996/97 både i forbindelse med åbningen af det nye GATT-kontingent og i forbindelse med fastlæggelsen af de mængder, der kan indføres i henhold til den i artikel 37, stk. 6, i forordning (EØF) nr. 1785/81 omhandlede ordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

I artikel 1, litra a), i forordning (EF) nr. 427/96 ændres mængden på »334 100 tons« til »375 100 tons«, og i artikel 3, litra c), ændres mængden på »234 000 tons« til »275 000 tons«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.

(3) EFT nr. L 60 af 9. 3. 1996, s. 4.
KOMMISSIONENS FORORDNING (EF) Nr. 675/96 af 15. april 1996 om ændring af forordning (EØF) nr. 1517/77 om fastsættelse af en liste over de forskellige sortsgrupper af humle, der dyrkes i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), ændret ved akten vedrørende Østrigs, Finlands og Sveriges tiltrædelse og ved Rådets forordning (EF) nr. 3290/94 (2), særlig artikel 12, stk. 8, og

ud fra følgende betragtninger:

I Kommissionens forordning (EØF) nr. 1517/77 (3), senest ændret ved forordning (EF) nr. 2133/95 (4), opdeles humlesorterne i grupperne »aromatisk humle«, »bitter humle« og »andre« efter handelssædvanerne på Fællesskabets marked og på verdensmarkedet for humle og på grundlag af styrken af indholdet af bitre eller aromatiske substanser;

visse forsøgssorter har nu nået et stade, hvor de kan markedsføres; de bør derfor tilføjes i bilaget til forordning (EØF) nr. 1517/77; til gengæld er der andre sorter, der ikke længere dyrkes i Fællesskabet, og som derfor bør udgå af bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Bilaget til forordning (EØF) nr. 1517/77 affattes som anført i bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 4. 8. 1971, s. 1.

(2) EFT nr. L 349 af 31. 12. 1994, s. 105.

(3) EFT nr. L 169 af 7. 7. 1977, s. 13.

(4) EFT nr. L 214 af 8. 9. 1995, s. 10.

BILAG

»BILAG

>TABELPOSITION>